Petar Tanasijević
Petar Tanasijević  (1932. - 2016.) je bio srpski skladatelj i pisac pjesama srpske narodne glazbe. Najpoznatiji je po autorstvu dviju popularnih pjesama: "Jutros mi je ruža procvetala" i "Od izvora dva putića". Za života je napisao preko tisuću pjesama i prodao preko 1.2 milijuna ploča.

Petar je rođen 1932. godine u Beogradu, ali je zbog službe svog oca odrastao u Smederevskoj Palanci, gdje je pohađao osnovnu i glazbenu školu, te gimnaziju. Svoju prvu pjesmu, Spustila se jesen po poljima, napisao je 1952. godine. Ta se pjesma kasnije našla u knjizi Ivana Cenerića "Lira od 1000 najboljih narodnih pjesama". Tri godine poslije upisuje se na studij svjetske književnosti Filološkog fakulteta u Beogradu.  1956. godine biva primljen na Radio Beograd. Snimio je preko 120 izvornih narodnih skladbi, koje se i dan-danas emitiraju. Pjesmu koju je izveo sa svojim bratom Draganom, "Svrati devojko u moj vinograd", proglašena je za pjesmu desetljaća (1960.-1970.) Početak njegove skladateljske karijere počinje suradnjom sa Lepom Lukić. Kada je počeo skladati za nju, prestao je baviti se pjevanjem. Surađivao je i s nekim drugim pjevačicama, među inima i sa Silvanom Armenulić. Napisao je i glazbu za neke poznate filmove: "I bog stvori kafansku pevačicu" i "Kamiondžije".

Najpoznatije pjesme 
 Jutros mi je ruža procvetala
 Divlje ruže
 Od izvora dva putića
 Oj, meseče zvezdo sjajna
 Godine su prolazile
 Imam nano dva dilbera
 Slavujeva pesma
 Često suza kane
 Malo cik, malo cak
 Muzika za seriju "Kamiondžije"
 Ima jedan čardak stari
 Ne pitaj me
 Šumadijo, zelena livado
 Lepe li su letnje noći
 Kruševljanka
 Moj Dragane
 Ne skidaj burmu
 Pitao sam kamen pokraj puta

Albumi 
 Ansambl Spasojević (Stepić, M. Popović i Petar Tanasijević) - Berba grožđa, Diskos 1962.
 Zilha Armenulić i Petar Tanasijević - Volesmo se zlato moje, Diskos 1965.
 Milica Popović i Petar Tanasijević - Svrati, devojko, U moj vinograd, Jugoton 1965.
 Zilha Armenulić - P. Tanasijević - Znaš li, dušo, PGP RTB 1966.
 Zilha Armenulić i Petar Tanasijević - Nikom neću reći da te volim, PGP RTB 1966.
 Biserka Mišić i Petar Tanasijević - Pesma o jaranima, Jugoton 1966.
 Biserka Mišić i Petar Tanasijević - Lepa Čergarka, Jugoton 1966.
 T. Đorđević I Petar Tanasijević - Zdravica, PGP RTB 1967.

Srpski muzičari
Biografije, Beograd